Frank Aarebrot
Store norske leksikon,Samfunn,Samfunnsfag,Statsvitenskap,Statsvitere og institusjoner
Frank Aarebrot var en norsk samfunnsforsker og professor i sammenliknende politikk ved Universitetet i Bergen. Aarebrot var særlig kjent som valgforsker, politisk kommentator og formidler.
Karriere Aarebrot ble Cand.polit. i 1976. Han begynte sin karriere som vitenskapelig assistent for professor Stein Rokkan. Aarebrot ble ansatt ved Universitetet i Bergen i 1977, fra 2001 som professor. Fra 2002 var han professor ved Universitetet i Örebro, og han arbeidet ved flere andre utenlandske læresteder.Aarebrot var særlig kjent som valgforsker og politisk kommentator. Han arbeidet også som valgobservatør ved en rekke valg i utlandet. Formidler Aarebrot ble mye brukt som populærvitenskapelig foredragsholder, og fikk Norges Forskningsråds formidlingspris.Aarebrot holdt i 2014 direktesendt tv-forelesning på 200 minutter på NRK2 om det norske samfunn fra 1814 til 2014, og tilsvarende i 2015 om krigen i Norge fra 1940 til 1945. Innenfor samme ramme holdt han høsten 2016 forelesning på NRK2 om amerikansk historie, med særlig vekt på presidentene og presidentvalgene. Nyere utgivelser Land, makt og følelser, sammen med Kjetil Evjen, 2014  200 år på 200 sider, 2014  Krigen på 200 sider, 2015  USA på 200 sider, 2016  Reformasjonen. Den store historien, 2017 Les mer i Store norske leksikon Frank Aarebrot i Norsk biografisk leksikon statsvitenskap sammenliknende politikk valgobservatør